A BIZOTTSÁG 2010/2006/EK RENDELETE
(2006. december 27.)
a tej- és tejtermékágazat egyes termékeinek 2007 első felére a Közösség által kizárólag a behozatali engedély alapján megnyitott kvóták keretében rendelkezésre álló mennyiségeinek meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1),
tekintettel a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK bizottsági rendeletre (2) és különösen annak 16. cikke (2) bekezdésére,
mivel:
A 2535/2001/EK rendeletben említett egyes kontingensek esetében a 2006 második felére szóló behozatali engedélyek elosztása során az engedély iránti kérelmek az érintett termékekre rendelkezésre állónál kisebb mennyiséget öleltek fel. Következésképpen rögzíteni kell az egyes kontingensek esetében a 2007. január 1. és június 30. közötti időszakra rendelkezésre álló mennyiséget, figyelembe véve a 2535/2001/EK rendelettel megnyitott vámkontingensek keretében 2006 júliusában benyújtott behozatali engedély-kérelmek elfogadása mértékének meghatározásáról szóló 1130/2006/EK bizottsági rendelet (3) eredményeként előálló ki nem osztott mennyiségeket,
ELFOGADTA EZT A RENDELETET:
1. cikk
A 2007. január 1. és június 30. közötti időszakra vonatkozóan a 2535/2001/EK rendeletben említett egyes kontingenseknek a behozatal évének második felére rendelkezésre álló mennyiségeit a melléklet tartalmazza.
2. cikk
Ez a rendelet 2006. december 28-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 27-én.